Document ID: 32009R1143

REGULAMENTUL (CE) NR. 1143/2009 AL COMISIEI
din 26 noiembrie 2009
de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Picodon de l’Ardèche ou Picodon de la Drôme (DOP)]
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
întrucât:
(1)
În conformitate cu articolul 9 alineatul (1) primul paragraf și în temeiul articolului 17 alineatul (2) din Regulamentul (CE) nr. 510/2006, Comisia a examinat cererea Franței de aprobare a modificărilor elementelor din caietul de sarcini al denumirii de origine protejate „Picodon de l’Ardèche ou Picodon de la Drôme” înregistrată în temeiul Regulamentului (CE) nr. 1107/96 al Comisiei (2).
(2)
Cererea de modificare se referă, între altele, la modificarea denumirii produsului „Picodon de l’Ardèche ou Picodon de la Drôme” care devine „Picodon”. Aceasta este o denumire tradițională care, în conformitate cu articolul 2 alineatul (2) din Regulamentul (CE) nr. 510/2006, este considerată o denumire de origine și care îndeplinește condițiile prevăzute pentru denumirea de origine protejată. Denumirea „Picodon” este forma prescurtată, uzuală, utilizată tradițional în comerț și în limbajul curent pentru a indica produsul obținut conform caietului de sarcini.
(3)
Modificările aduse implică, de asemenea, precizări în ceea ce privește definiția și practicile producătorilor în procesul de elaborare a produsului. Menționarea acestora în caietul de sarcini, în mod explicit, are drept scop protejarea denumirii de posibile devieri și caracterizarea mai clară a produsului prin sublinierea legăturii cu originea sa. În fine, se actualizează astfel numele din decretul național care protejează denumirea.
(4)
Deoarece modificările în cauză nu sunt minore în sensul articolului 9 din Regulamentul (CE) nr. 510/2006, Comisia a publicat cererea de modificări în Jurnalul Oficial al Uniunii Europene (3), în conformitate cu articolul 6 alineatul (2) primul paragraf din regulamentul respectiv. Deoarece nicio declarație de opoziție nu a fost notificată Comisiei în conformitate cu articolul 7 din Regulamentul (CE) nr. 510/2006, modificările trebuie aprobate,
ADOPTĂ PREZENTUL REGULAMENT:
Articolul 1
Se aprobă modificările caietului de sarcini publicate în Jurnalul Oficial al Uniunii Europene cu privire la denumirea care figurează în anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 noiembrie 2009.

Labels: 3
18
17
6